Digue'm quines entitats apareixen en el text següent:
Doncs, bé, aquests són només alguns dels reptes als quals volem fer front amb aquesta proposició de llei de millora urbana ambiental i social de barris i viles. Amb aquesta llei, en definitiva, de barris verds. Una proposició de llei que beu de la llei de l’any 2004, de la llei de Pasqual Maragall ideada per un altre geògraf referent a casa nostra com és l’Oriol Nel·lo. Una llei que ja va beure d’experiències internacionals, d’aprenentatges en la regeneració urbana arreu, i de la qual creiem que podem continuar aprenent. Una proposició de llei, aquesta que presentem, que, com la del 2004, el que vol és fer front a un fenomen que, de fet, és intrínsec al mateix procés d’urbanització quan operen les lleis del mercat en l’assignació d’usos del sòl i de tipologies edificatòries sobre l’espai urbà, que és la segregació socioespacial, no? És a dir, la tendència a la separació dels grups socials sobre el territori resultant de les desigualtats de renda i de la situació del mercat de l’habitatge i de les condicions urbanes dels diferents territoris. Una dinàmica que el que acaba provocant és que aquells que més necessiten dels serveis i del suport públic acabin residint en els barris en els quals hi ha majors dèficits i en les localitats en què es disposen de menors recursos. A Catalunya hi ha avui 236 àrees identificades com a vulnerables en tot el país, la majoria d’elles a la província de Barcelona i concentrades en els eixos del Llobregat i del Besòs. Però no només aquí, també en els entorns urbans de Tarragona o de Girona, en determinats barris de Lleida o en nombroses capitals de comarca i viles i ciutats mitjanes d’arreu del país hi trobem aquest fenomen.
Pasqual Maragall : polític, Oriol Nel·lo : polític, Catalunya : Entitat_Geopolítica, Barcelona : Entitat_Geopolítica, Llobregat : cos_aquàtic, Besòs : cos_aquàtic, Tarragona : Entitat_Geopolítica, Girona : Entitat_Geopolítica, Lleida : Entitat_Geopolítica